Leninin saapuessa (1936)
Hämy illan sankaksi ehtinyt on,
 Asemalla vain lyhdyt loistaa.
 Väki kiihkeä lippujen juurella käy,
 Odotuksen kuiskeita toistaa.

 Ja korskana puhkuen porhaltaa
 Pikajuna jo laiturin luoksi.
 Väkijoukot ne hurraa, hurraa niin
 Ja vyöryy kuin mahtava vuoksi.

 Sai Sveitsistä helmahan Venäjän maan
 mies, jonka on sielu kuin tulta...
 – Hyvät toverit! Taisteluterveiset
 Nyt ottakaa vastaan multa.

 Sanat henkevät miestä nyt tervehtää
 Ja hän hehkuen niihin vastaa...
 Maa entinen karkoitti kauas pois,
 nyt juhlivi saapuvaa lastaan.

 Ja vapauslaulu niin valtava soi,
 Sen hehkussa syttyy mielet,
 Ja tunteen niin kumman saapuva saa,
 Että kertoa voisi ei kielet.

 – Hyvät toverit! Riento on riemuisaa,
 kun kumousvirtenne raikuu,
 Kun joukkonne lippujen juurella käy
 Ja ”eläköön kumous!”... kaikuu.

 Sanat johtajan joukoissa kaikua saa.
 Soi mielissä syttävä soitto.
 Tämä hetki on yhtenä merkkinä taas.
 Proletaareille että saa voitto.

1917